ईरानी सांसदों ने कहा, विपक्षी नेताओं को मिले मौत  
सांसदों ने विपक्ष के नेता मीर हुसैन मोसावी, पूर्व राष्ट्रपति मोहम्मद खातमी और एक अन्य विपक्षी नेता मेहदी कारूबि पर राष्ट्रपति चुनाव पर विवाद खड़ा करने का आरोप लगाया।
ईरान के कई सांसदों ने मंगलवार को कहा कि देश के विपक्षी नेताओं को मौत की सजा दी जानी चाहिए। सांसदों ने अपनी यह प्रतिक्रिया ट्यूनीशिया और मिस्र में प्रदर्शनों के बाद देश में हुए प्रदर्शनों को देखते हुए दी है।   सांसदों ने "मोसावि, कारूबि और खातमी को मौत" के नारे लगाए। समाचार एजेंसी 'आईआरएनए' के मुताबिक सांसदों ने विपक्ष के नेता मीर हुसैन मोसावी, पूर्व राष्ट्रपति मोहम्मद खातमी और एक अन्य विपक्षी नेता मेहदी कारूबि पर राष्ट्रपति चुनाव पर विवाद खड़ा करने का आरोप लगाया। मोसावी के आधिकारिक वेबसाइट के मुताबिक पुलिस ने तेहरान और अन्य शहरों में रैलियों में भाग लेने से रोकने के लिए उन्हें और कारूबि को नजरबंद किया है।